# Juhász Ferenc

(Arad, 1887. ápr. 11.–Zágráb, 1965. dec. 26.): rendező. A két háború között a becskereki művelődési élet egyik szervezője, irányítója, hírlapírója, a Renaissance c. 1920-ban induló szépirodalmi, kritikai, művészeti újság szerk.-je, 1923-ban az Ady Társaság egyik alapítója, sok műkedvelő előadás rendezője. A háború után amatőr rend., majd egy évadban – 1953–54-ben – a hivatásos státusban levő zrenjanini Madách Színházban rendezett. Az ötvenes évek közepén Zágrábba költözött és ott halt meg. F.R. Molière: A képzelt beteg; Molnár F.: A farkas; Heltai J.: A Tündérlaki lányok; Nusić: A megboldogult; Kacsoh P.: János vitéz.