# Szerémy Gizella

(Balassagyarmat, 1867. máj. 1.–?): színésznő. Szerémy Zoltán testvére, Liptay Károly felesége. 1888-ban végezte el a SzAk-t, és Krecsányi Ignác buda-temesvári társ.-ához szerződött. Innen 1890-ben Kolozsvárra került, ahol 1898 tavaszáig működött. Egy évet Szegeden töltött, majd 1899-ben a Vígszínház tagja lett. Előkelő, mutatós színpadi jelenség volt kellemes vonásokkal, szerepformálásában drámai erővel. Sikereinek csúcsán, 1902 tavaszán mégis leköszönt a pályáról és végleg visszavonult. F.Sz. Claire (Ohnet: A vasgyáros); Rita (Ibsen: Kis Eyolf); Lucette Gautier (Feydeau: Fernand házasodik); Kitty (Belasco: Pillangókisasszony).