# Máthé Eta

(Pécs, 1931. júl. 23.– ): színésznő. 1951-ben a Pécsi Nemzeti Színházban kezdte a pályát, 1953–56-ban a kecskeméti Katona József, 1956–58-ban és 1968–1970 között a Szegedi Nemzeti, 1958–60-ban és 1970–1980 között a Miskolci Nemzeti, 1960–68-ban a győri Kisfaludy Színházban játszott. 1980-tól a nyíregyházi Móricz Zsigmond Színház művésznője. Energikus és vérbő, meggyötört és eltorzult személyiségeket egyaránt alakított. F.Sz. Elisa (Shaw: Pygmalion); Vincéné (Sarkadi I.: Oszlopos Simeon); Panni (Huszka J.: Mária főhadnagy); Sárkányné (Molnár F.: A doktor úr).