# Újváry Károly

(Bp., 1877. júl. 28.–?): színész. 1900-ban Bokody Antal társ.-ában kezdte pályáját. 1903–04-ben, ill. 1906–1908 között Temesvárott játszott. 1907 nyarán Temesvárott megnyitotta a Délvidéki Modern Színpadot, amelyben varietéműsort rendezett. Később Bécsbe szerződött: varietéművész lett. 1916–1918 között a Télikert mulatóban, 1917-ben a Kristálypalotában m. és német nyelvű műsorokban lépett fel. Műdalokat is komponált. Komikusként aratta színházi sikereit. F.Sz. Pfefferkorn (Lehár F.: Drótostót); Danilo (Lehár F.: A víg özvegy); Loriot őrmester (Hervé: Nebáncsvirág).