# Szenes Béla

(Bp., 1894. jan. 18.–Bp., 1927. máj. 26.): író, újságíró. A Nap, az Új Hírek, a Pesti Hírlap c. lapok munkatársa volt. Regényeket, humoros karcolatokat, krokikat írt, ő volt a Színházi Élet Szenes embere. Vj.-ainak nagy sikere volt, bemutatta bennük Bp. jellegzetes alakjait. Néhány operettet is fordított. F.M. A buta ember (1921); A gazdag lány (1921); Végállomás (1923); Holdvilág (1924); Az olasz asszony (1924); A csirkefogó (1925); Az alvó férj (1926); Nem nősülök (1926). Fordításai: Krenn–Buchbinder: Csavargólány (1918); Mouézy: Baj van Zsófival (1924).