# Rajk András

(Nagysurány, 1920. febr. 26.– ): kritikus, újságíró. Esztétika–filozófia szakon végzett 1962-ben. 1945-től a debreceni Néplap, 1946-tól a Szabadság munkatársa volt. 1950–1980 között a Népszava munkatársa, később főmunkatársa, 1983-tól az Új Tükör, 1989 óta a Vasárnapi Hírek munkatársa. 1960-tól a Nemzetközi Színházkritikusi Szervezet mo.-i vezetőségének tagja. Rózsa Ferenc-díjas (1978). Könyvei: Kényelmetlen páholy (1972); Hogy volt?! Hogy volt?! (1979); Melis György-portré (1985).