# Orosz Klaudia; Cvetanova

(Belogradcsik, Bulgária, 1954. nov. 30.– ): báb-, díszlet-, jelmeztervező. 1973–1978 között a szófiai Képzőművészeti Akadémián díszlet- és jelmeztervező szakon tanult. Ezután áttelepült Mo.-ra, és 1982-től bábkészítőként dolgozott az Állami Bábszínházban. 1984-ben tanulmányúton járt Leningrádban a Színház- és Filmművészeti Állami Egyetemen. 1985-től az Állami Bábszínház, majd 1992-től a Kolibri Színház báb- és díszlettervezője. 1992-ben a Pécsi Művészetek Házában önálló kiállítása volt. Legfontosabb tervezései: Urbán Gy.: Hupikék Péter; Tarbai E.: Kukori és a kandúrvarázsló; Lázár E.: Bab Berci.