# Koltai Tamás

(Bp., 1942. szept. 10.– ): színikritikus. 1965-ben végzett az Eötvös Loránd Tudományegyetem Bölcsészettudományi Karán. 1965–1967 között a Madách Színház dramaturgja volt, 1967–68-ban a Pannónia Filmstúdióban dolgozott dramaturgként. 1968–1987 között a Színház c. folyóirat munkatársa, 1990-től főszerk.-je. A Magyar Színházművészeti Szövetség elnökségi tagja, a kritikus tagozat elnöke. Tanít a SzAk-n. Jászai Mari-díjas (1987). Könyvei: Peter Brook (1976); Színházfaggató (1978); Cselekvő színház (1980); Magyar drámák színháza (1980); Színváltozások (1986); Közjáték (1986); Major Tamás (1986); Papírszínház (1989); Az ember tragédiája a színpadon, 1933–1968 (1990); Az Opera-per (1990); Színházváltás 1986–1991 (1991).