# Szemethy Endre

(Bp., 1903. dec. 1.–Bp., 1958. júl. 1.): színész. 1926-tól vidéki nagyvárosokban játszott, mint jellemszínész. 1945 után is vidéken és a rádiónál működött. 1950–51-ben a Belvárosi, 1951–1958 között a Nemzeti Színház tagja volt. Fiatal korában parasztfigurákat és jellemszerepeket, a Nemzetiben epizódszerepeket kapott. Jászai-díjas (1952). F.Sz. Lombardi (Goldoni: Két úr szolgája); Kuruzs (Csokonai V. M.: Karnyóné); Argan (Molière: Scapin furfangjai).