# Füredi Károly; Kőhegyi

(Kassa, 1858. jún. 16.–?): színész, színigazgató. Fiatalon, 20 éves korában Kétszery József társ.-ánál kezdte a pályát. Komikus, operettbuffo, kedélyes apaszerepeket alakított, csaknem minden műfajban kedvelt művész volt. Később mint színházi titkár jelentős szolgálatokat tett a vidéki színészet terén, majd 1892–1895 között igazgatásra is vállalkozott. Utoljára 1900-ban lépett fel, azután kereskedelmi pályára lépett. F.Sz. Péter (Géczy I.: A geleji kiskirály); Henry ezredes (Deréki A.: Dreyfuss kapitány); Keszeg Mihály (Lukácsy S.: A vereshajú).

M.A.: 1881: Saághy Zsigmond, Kétszery József; 1882: Homokay László: 1883: Lippa; 1885: Tóth Béla, Gáspár Jenő; 1886: Ditrói Mór; 1887: Balassa Károly; 1888: Miklósy Gyula; 1890–92: Bátosy Endre; 1892: Zoltán Gyula; 1896: B. Polgár; 1897: Peterdi Sándor; 1898: Baranyai; 1899: Micsei F. György; 1900: Halmay Imre. Igazgatóként: 1892: Lugos; 1893: Nagybecskerek; 1894: Baja; 1895: Zombor.