# Honvéd Színház

(1950–1951): 1950 őszétől a Bányász Színház – nevét Honvéd Színházra változtatva –, két társ.-tal és kibővített feladatkörrel – a vidéki honvédalakulatok előtt és üzemi kultúrotthonokban is tartottak előadást – működött tovább. A kibővült színház ig.-ja is Horváth Ferenc lett. A Honvéd Színház bp.-i előadásait a Honvédség Házában és a Kamara Mozi Dohány u. 42. sz. alatti helyiségében tartotta. Repertoárját működésének e másfél éve alatt kortárs m. (Major Ottó: Határszélen) és szovjet drámák (B. Lavrenov: Akik a tengert járják), ill. m. klasszikusok (Kisfaludy Károly: Hűség próbája) alkották. 1951. dec. 21-étől A Magyar Néphadsereg Színháza néven a Vígszínház felújított épületébe költözött, s a két társ. mellé egy harmadikat is kapott. A Szent István körúti épületben gyakorlatilag mint a Vígszínház hagyományainak és értékeinek jogutódja, örököse működött.