# Csatay Janka

(?, 1883–Bp., 1970. ápr. ?): színésznő. Csatay Zsófi leánya. 1901-ben a Tarka Színpadon kezdte pályáját. 1903-tól 1905-ig a Király, 1905–1907 között a Nép, 1909-től 1915-ig a Magyar és Király, 1916–17-ben a Víg, 1917–18-ban a Városi Színházban játszott. 1918–19-ben az Apolló Kabaré, 1921–22-ben a Renaissance Színház, 1923-tól a Royal Orfeum tagja volt. 1929-ben a Belvárosi, 1943-ban az Új Magyar Színházban szerepelt. Az 1930-as években külföldön élt. Komikai és szubrettszerepekben volt sikeres. F.Sz. Irén (Góth S.–Pásztor Á.: Vengerkák); Primadonna (Bíró L.: Sárga liliom); Boszorkány (Kacsoh P.: János vitéz).