# Napsugár Bábegyüttes

a hazai bábjátszás egyik legrégibb, Békéscsabán működő egy.-e. 1949. szept.-ben alakult. Műsorán elsősorban népművészeti ihletésű mesék és zeneművek szerepelnek – Kodály Z.: Kádár Kata; Mónár Anna; Bartók B.: Cantata Profana – de rendszeresen játszanak modern meséket is. Az egy. vez.-je és tervezőrend.-je Lenkefi Konrád. A Kereskedelmi Szakszervezetek Szövetsége és a Megyei Művelődési Központ közös fenntartásában folytatja tevékenységét.