# Lovászy Károly

(Szentes, 1887. aug. 2.–Bp., 1952. okt. 3.): újságíró, igazgató. A Pesti Színpad főszerkesztője, 1922. febr.-ban Simplicissimus néven kabarét nyitott a Nyár u. 4. sz. alatt. Két műsorában főként az ő paródiáit, tréfáit, revüit, sajtókarikatúráit játszották, őszig. Az elszánt Lovászy Károly 1923-ban felújította a kabarét. Műsorának legnagyobb részét maga írta. 1926. márc.-ban Pengő Kabaré néven nyitott újra. Tagjai között voltak a kor legjobb kabarészínészei, vállalkozása mégis megbukott.