# Bubik István

(Bp., 1958. máj. 19.– ): színész. A SzAk elvégzése után, 1981-ben a Nemzeti Színház tagja lett. 1992-ben megvált a Nemzeti Színház társ.-ától. 1993-ban az újonnan alakult Művész Színház szerződtette. A m. és a világirodalom legismertebb hősszerepeit játszotta, valamint rockoperák főszerepeit énekelte. A Színészzenekar dobosa. Érzelmeken alapuló, aktív, robbanékony játékstílus jellemzi alakításait. Jászai Mari-díjas (1985). F.Sz. János (Bródy S.: A medikus); Csongor (Vörösmarty M.: Csongor és Tünde); Ádám (Madách I.: Az ember tragédiája); Mercutio (Sh.: Rómeó és Júlia); Égisztus (Bornemisza P.: Magyar Elektra); Bánk bán (Katona J.); Tartuffe (Molière); István (Szörényi L.–Bródy J.: István, a király); Máté (Hubay M.: Tüzet viszek); II. Richard (Sh.); Zetelaki Gábor (Sütő A.: Advent a Hargitán); Jézus (Shwartz–Greene–Tabelak: Godspell); Kolumbusz (Fábri P.–Gallai M.: Kolumbusz, az őrült spanyol hányattatásai szárazon és vízen); Ole Ingeborg (Szomory D.: Incidens az Ingeborg koncerten).

BUBIK ISTVÁN – Ádám
(Madách I.: Az ember tragédiája)