# Némethi Sándor

(?–?): színész. 1803–1806 között Kolozsvárott játszott. 1807-ben Debrecenből érkezett az erdélyi társ.-tal Pestre, itt szerepelt 1807–08-ban, 1807-ben pénztáros is volt. 1808–1812 között Debrecenben játszott, majd visszatért Kolozsvárra. 1815–19-ben Marosvásárhelyen volt szerződésben, 1819–21-ben újra Kolozsvárott lépett fel. Az új színházhoz azonban nem szerződött le. Változatos karakterszerepeket alakított, minden színjátéktípusban. F.Sz. Sepelik (Soden–Dugonics A.: Bátori Mária); Rontó Pál (Kotzebue: Gróf Benyovszky); Marquis Profont (Hennsler–Perinet: A prágai két néne); Abukáf (Henneberg–Schikaneder: Csörgősapka); Koponyai (Kotzebue); Miller (Schiller: Ármány és szerelem).