# Daróczi Zsuzsa

(Segesvár, 1951. máj. 31.– ): színésznő. A marosvásárhelyi Szentgyörgyi István Színművészeti Intézetben végzett 1976-ban, Lohinszky Loránd osztályában. 1977-ig Sepsiszentgyörgyön, 1979-ig Szabadkán, 1984-ig Újvidéken, 1987-ig pedig ismét Szabadkán játszott, utána Mo.-ra költözött. Egzaltált, szenvedő nőket sikerrel alakít. F.Sz. Ánya (Csehov: Cseresznyéskert); Szonya (Csehov: Ványa bácsi); Hedda Gabler (Ibsen); Anna (Baker: Kastély). Önálló estjei: Weöres S.: Psyché; Bach: J. L., a sirály; Pilinszky J.: Magam talán középre állok (összeállítás).