# Alpár Gitta

(Bp., 1903. febr. 17.–Palm Springs, 1991. febr. 17.): énekesnő (koloratúr-szoprán). Énektanulmányait Hilgermann Laura, a világhírű kamaraénekesnő növendékeként végezte. 1923-ban debütált az Operaházban, a Rigoletto (Verdi) Gilda szerepében. 1925–27-ben a müncheni Operaház, 1927–33-ban a berlini Staatsoper tagja, később elsősorban operettszerepekben aratott sikereket (Ábrahám P.: Bál a Savoyban). 1933-ban Bécsbe költözött, 1936-tól az USA-ban élt, ahol film- és színházi főszerepeket alakított. 1987-ben Berlinben a Golden Band kitüntetést kapta.