# Göndör Klára

(Bp., 1921. okt. 8.– ): színésznő. 1940-ben szubrettként, ill. primadonnaként kezdte pályáját. Bp.-en Erdélyi Mihály színházaiban lépett fel. 1942-től 1944-ig a nagyváradi Szigligeti Színháznál szerepelt. 1951-ben, hét év szünet után, a győri Kisfaludy Színházhoz szerződött. Az 1957–58-as évadban az Országos Filharmóniánál volt szerződése. 1958–1968 között a kecskeméti Katona József Színház társ.-ának volt tagja. Ezután a veszprémi Petőfi Színházhoz szerződött. 1979-től a József Attila Színház tagja, innen ment nyugdíjba 1986-ban. Jászai Mari-díjas (1974), érdemes művész (1978). Kezdeti könnyed szubrett szerepeit később érett alakítások váltották fel. F.Sz. A színésznő (Strozzi: Játék és valóság); Stázi (Kálmán I.: A csárdáskirálynő); Mi (Lehár F.: A mosoly országa); Emilia (Sh.: Tévedések vígjátéka); Anya (Miller: Bűnbeesés után); Lujza asszony (Maróti L.: Érdemei elismerése mellett).