# Domonkos Zsuzsa

(Bp., 1946. aug. 25.– ): színésznő, énekesnő. A Bartók Béla Zeneművészeti Szakközépiskolában tanult, és már a Fővárosi Operettszínház tagjaként került a SzAk-ra, amelyet 1974-ben végzett el. Kulturált játékstílus, iskolázott hang jellemzi alakításait. Nemcsak operettekben, hanem operákban is szerepel. Többször járt külföldön vendégszereplésen. A televízió is gyakran foglalkoztatja. F.Sz. Liza (Lehár F.: A mosoly országa); Euridiké (Offenbach: Orfeusz az alvilágban); Ilona (Lehár F.: Cigányszerelem); Rosalinda, Adél (ifj. J. Strauss: A denevér); Susanna (Mozart: Figaro lakodalma); Izabella (Suppé: Boccaccio); Marica (Kálmán I.: Marica grófnő).