# Vári Éva

(Nagykanizsa, 1940. aug. 25.– ): színésznő. 1958-ban, érettségi után a kaposvári Csiky Gergely Színházban kezdett el dolgozni. 1963-ban szerződött Pécsre. 1964-ben kapott működési engedélyt a My Fair Lady c. musical címszerepének eljátszása után. 1993-tól a Budapesti Kamaraszínház tagja. Prózai szerepeit nagy drámai erővel alakítja, zenés darabokban pedig iskolázott hangjával érvényesül. 1984-ben Jászai Mari-díjat, 1988-ban érdemes művész kitüntetést kapott. F.Sz. Beatrice (Goldoni: Két úr szolgája); Mi (Lehár F.: A mosoly országa); Aldonza (Leigh–Wasserman: La Mancha lovagja); Edith Piaf (Scserbakov–Legentov: Nem bánok semmit sem); Martha (Albee: Nem félünk a farkastól); Miréna Lock (Szakcsi Lakatos B.–Csemer G.: Cigánykerék); Ariel (Sh.: A vihar); Shirley (Russel: Én, Shirley).