# Kőszeghy Alajos

(Jászberény, ?–?): színész. 1813–14-ben a pesti társ. tagja. 1819–1824 között a székesfehérvári együttesben játszott. Ezután különböző vándortársulatokban lépett fel. 1840-ben vendégszerepelt a Pesti Magyar Színházban. Pályájáról 1848 után nincsenek adataink. A kitűnő adottságú Kőszeghy Alajos vitézi játékok hősszerelmeseként tűnt fel, súlyosbodó alkoholizmusa azonban megakadályozta tehetsége kibontásában. Az 1830-as években áttért az idősebb hősök és intrikusok alakítására. A romantika stílusváltását nem tudta követni. Egy vitézi játékáról tudunk: Pokolvári Bálint (1814), címszerepét önmagának írta. F.Sz. István (Soden–Dugonics A.: Báthori Mária); Himfi Elek (Kisfaludy K.: A tatárok Magyarországban); Salamon (Kisfaludy K.: Ilka); Rajnáld (Kisfaludy K.: Stibor vajda); Maróthy Kálmán (Kisfaludy S.: Az emberszív örvényei); Feletri (Birch-Pfeiffer: Bársonycipő); Dessa (Told: Domi, az amerikai majom).