# Horváth Eszter

(Bp., 1938. jún. 15.– ): énekesnő (szoprán). Tanulmányait 1960–1965 között végezte a Zak-n Hoór–Tempis Erzsébet és dr. Sipos Jenő irányításával. 1965–67-ben a Miskolci Nemzeti, 1967–1970 között a Pécsi Nemzeti, 1970–73-ban a Szegedi Nemzeti Színház, 1973-tól az Operaház magánénekese. Repertoárjához egyaránt hozzátartoznak az olasz és német lírai, valamint drámai szoprán szerepek. 1970-ben Liszt Ferenc-díjjal tüntették ki. F.Sz. Aida (Verdi); Sieglinde (Wagner: A walkür); Jenufa (Janaček).