# Katona Lajos

(Tass, 1913. okt. 12.– ): énekes (bariton). 1942-ben szerzett diplomát a Zak-n. 1942-től az Operaház magánénekese, 1976-tól nyugdíjasként is. 1945-től fellépett a Szegedi Nemzeti, 1946-tól a Józsefvárosi Színházban is. F.Sz. Papageno (Mozart: A varázsfuvola); Dr. Bartolo (Rossini: A szevillai borbély); Don Pasquale (Donizetti); Géronte de Ravoir (Puccini: Manon Lescaut); Marcel, Schaunard (Puccini: Bohémélet); Sharpless (Puccini: Pillangókisasszony); Tiborc (Erkel F.: Bánk bán); Bagó (Kacsoh P.: János vitéz).