# Rosos Cs. Gizella

(Bp., 1883. dec. 6.–Bp., 1960. nov. 7.): színésznő. A SzAk-t 1906-ban végezte el. 1906–07-ben Temesvárott kezdte pályáját. 1908–09-ben Kassán, 1911–12-ben Pozsonyban, 1912–13-ban a bp.-i Népszínpadon játszott. 1913-tól 1932-ig a Nemzeti Színház tagja volt. Jellem- és epizódszerepeket játszott. 1914-ben Farkas–Ratkó-díjat kapott. F.Sz. Basildon grófnő (Wilde: Az eszményi férj); Aminte (Molière: A szerelem mint orvos); Montemart asszony (Sardou: Szókimondó asszonyság).