# Pós Sándor; Posch

(Bp., 1936. okt. 12.– ): rendező. 1961-ben végzett a SzAk-n. 1961-től 1964-ig a szolnoki Szigligeti, 1964-től 1967-ig a debreceni Csokonai, 1967-től 1972-ig a Nemzeti Színház tagja volt. 1972 óta a Magyar Rádió rend.-je, ill. főrend. Ő készítette Déry Tibor Képzelt riport egy amerikai popfesztiválról c. kisregényéből a színpadi adaptációt. Jászai Mari-díjas (1980). F.R. Goldoni: Mirandolina; Mesterházi L.: A tizenegyedik parancsolat; Dobozy I.: Holnap folytatjuk; Shaw: Sosem lehet tudni; Achard: A bolond lány.