# Pogány Margit

(Hamburg, 1919. nov. 15.–Bp., 1986. máj. 9.): színésznő. A SzAk-t 1934-ben végezte el. 1934–35-ben a Bethlen téri, 1937–1939 között a debreceni színháznak, 1941–42-ben Galetta Ferenc társ.-ának, 1942–43-ban a pécsi színháznak, 1943–44-ben a Vígszínháznak a tagja volt. 1946–47-ben a Medgyaszay Színházban, 1948-ban a Fővárosi Operettszínházban, 1948–49-ben a Pódium Kabaréban játszott. 1951–52-ben az Úttörő, 1952–1955 között az Ifjúsági, 1955–1957 között a József Attila Színház szerződtette. 1962-ben a Bartók Teremben, 1964–1966 között a Madách Színházban, 1965-től 1970-ig a Bartók Gyermekszínházban foglalkoztatták. Pályája elején drámai hősnő- és naivaszerepeket játszott, később jellemfigurákat formált meg. F.Sz. Júlia (Sh.: Rómeó és Júlia); Phillis (Deval: Francia szobalány); Emma (Dickens–Ádám O.: Copperfield Dávid).