# Juronics Tamás

(Tata, 1969. febr. 5.– ): táncos, koreográfus. 1987-ben végzett az ÁBI néptánctagozatán, majd az újjászerveződő Szegedi Baletthez szerződött, ahol hamarosan meghatározó egyéniségű szólistává fejlődött. 1990-ben jelentkezett első koreográfiájával, amelyet azóta is számos újabb táncmű követett. A Szegedi Balettstúdió alapítója és vezetője. F.Sz. Anyegin (Lőrinc K.: Tatjána és mások); A kígyó (Imre Z.: Alvilági játékok); főszerep (Imre Z.: Stabat Mater). F.K. Szükségi táncok (1990); Egy alig használt szárítókötél visszaemlékezései (1991).