# Dálnoky János; Kárpát

(Debrecen, 1850. máj. 16.–Rákosszentmihály, 1903. jún. 9.): komikus. 1868-ban lett színész. Ötletes és szellemes játéka a vidék népszerű komikusává tette. 1893–1903-ban az Országos Színészegyesület pénztárosa volt. F.Sz. Cox (Morton: Cox és Box); Dieudonné (ifj. Dumas: Alfonz úr); Jákob (Szigligeti E.: Zsidó).

M.A. 1869: Károlyi; 1870–72: Szegedy Mihály; 1872: Győrffy Antal; 1873: Csaby Imre, Szegedy Mihály; 1874–76: Krecsányi Ignác; 1876: Csóka Sándor; 1877: Aradi Gerő; 1878–81: Krecsányi Ignác; 1881–83: Gerőfy Jakab; 1884: Aradi Gerő; 1886–93: Somogyi Károly.