# Faragó Géza

(Bp., 1877. jún. 25.–Bp., 1928. szept. 23.): festő, grafikus, díszlettervező, szcenikus, jelmeztervező. Párizsban, Szolnokon Fényes Adolf, Kecskeméten Iványi Grünwald Béla műhelyében tanult. Szecessziós plakátjaival, grafikáival, továbbá karikatúráival, díszlet- és jelmezterveivel aratta nagy sikereit. 1910–1915 között a Király Színház, később a Fővárosi Operettszínház, a Magyar Színház szcenikusa, díszlet- és jelmeztervezője volt. F.T. Sh.: Hamlet; Rákosi J.: A szerelem iskolája.