# Perényi János; Predics

(Szászrégen, 1912. márc. 25.– ): színész. 1935–37-ben a kolozsvári Thália színészképző tanfolyamára járt. Pályafutásának két fő állomáshelye Kolozsvár és Temesvár, ahol az Állami Magyar Színház tagja 1967-ig, nyugdíjazásáig. Lírai és karakterszerepeket egyaránt játszott, gyakran fellépett irodalmi esteken, és sűrűn szerepelt a rádió adásaiban is. F.Sz. Lennie (Steinbeck: Egerek és emberek); Biberách (Katona J.: Bánk bán); Nikolaus (Knittel: Via Mala); Banu professzor (Voitin: Emberek, akik hallgatnak).