# Siposs Jenő

(Somorja, 1920. júl. 1.– ): színész, lektor. Eredetileg hivatalnok, 1952–80-ig színész, 1966–80-ig lektor a komáromi Magyar Területi Színháznál. Repertoárját kisebb-nagyobb vj.-i szerepek alkották. Komolyabb drámai szerepeiben kitűnt egyszerű embersége és temperamentuma. Az irodalom iránti vonzalmát mint lektor hasznosította. Több színdarab és mesejáték szerzője, némelyik megjelent szlovák és ukrán nyelven is. F.Sz. Basilio (Beaumarchais: A szevillai borbély); Vincentio (Sh.: A makrancos hölgy); Von Kalb (Schiller: Ármány és szerelem). F.M. A csodálatos erszény (1957); Nagy baj az agybaj (1962); Majomszeretet (1964); Bumeráng (1968).