# Bíró József

(Nagyvárad, 1960. máj. 18.– ): színész. 1984-ben végzett a marosvásárhelyi Szentgyörgyi István Színművészeti Intézetben. 1984–1986 között a temesvári Állami Magyar, majd a kolozsvári Állami Magyar Színház tagja. Sokoldalú színész. Egyéni ízű szövegmondása és jellemformáló készsége akrobatikus mozgással párosul. F.Sz. Wurm (Schiller: Ármány és szerelem); Fiatalember (Dohotaru: Ankét egy fiatalember ügyében); Osrick (Sh.: Hamlet); Spiridon (Caragiale: Zűrzavaros éjszaka); Szemüveges (Hszing Csi-en: A buszmegálló); Tűzoltó (Ionesco: A kopasz énekesnő).