# Várady Rudolf

(Nagyvárad, 1892. aug. 20.–Marosvásárhely, 1957. okt. 27.): színész. Szatmárnémeti, nagykárolyi vándortárs.-ok tagjaként kezdte pályáját, majd Nagyvárad, 1926–27-ben Temesvár következett. 1940–1944 között a Kolozsvári Nemzeti, 1945-ben a bp.-i Művész, 1946–1957 között a Székely Színház tagja. Kitűnő jellemszínész, főként gondokkal, bajokkal küszködő figurákat, hatalmaskodó alakokat és bogaras öregembereket elevenített meg egyénien és változatosan. Gesztusrendszere különleges és rendkívül kifejező volt. Szerepet kapott a háború utáni első két román filmben. 1943-ban Szentgyörgyi István emlékéremmel, 1957-ben érdemes művész címmel tüntették ki. F.Sz. Crofts (Shaw: Warrenné mestersége); Tudós (Vörösmarty M.: Csongor és Tünde); Ragnar (Ibsen: Solness építőmester); Parker (Kálmán I.: Bajadér); Dandanache (Caragiale: Az elveszett levél); Pero (Nušić: Kegyelmes asszony).