# Szalóki H. Dezső

(Abádszalók, 1872. okt. 30.–?): színész. 1892-ben kezdte pályáját. Egész életében vidéken szerepelt. 1895–96-ban Aradon, 1897-ben Brassóban, 1898–99-ben és 1900–02-ben Zomborban, 1902-től 1904-ig Székesfehérvárott, 1904–05-ben Aradon, 1905–06-ban Szabadkán, 1906–07-ben Zomborban, 1907–08-ban Győrött játszott. Ezután évekig nem volt szerződése jelentős társ.-ban. Nyugdíjba vonulása előtt 1926–1928 között Pécsett működött. Operettbuffó és komikus volt, de prózai jellemszerepeket is játszott. F.Sz. Pomponius (Konti J.: Eleven ördög); Márton (Szigligeti E.: A cigány); Biberách (Katona J.: Bánk bán).