# Rajhona Ádám

(Marosvásárhely, 1943. dec. 4.– ): színész. A kolozsvári Babeş–Bolyai Egyetemen vegyészetet tanult, de abbahagyta tanulmányait. A marosvásárhelyi Szentgyörgyi István Színművészeti Intézetben végzett 1966-ban. 1966-tól 1974-ig a temesvári Állami Magyar Színház tagja volt, 1974. dec.-ben áttelepült Mo.-ra. 1975-től 1982-ig a kaposvári Csiky Gergely, 1982–1989 között a Katona József, 1990–91-ben a veszprémi Petőfi, 1991 óta a kecskeméti Katona József Színház tagja. Kiemelkedő jellemábrázoló képességű karakterszínész. A drámai hősök alakítása mellett szatirikus szerepeiben is kiváló. Jászai Mari-díjas (1979). Több filmben is szerepelt. F.Sz. Paul (Wesker: A konyha); Kálvin János (Sütő A.: Csillag a máglyán); Ivanov (Csehov); Don Juan (Molière); Kondor (Bereményi G.: Halmi); Teddy (Pinter: Hazatérés); Arnolphe (Molière: A nők iskolája); III. Richárd (Sh.); Szerebrjakov (Csehov: A manó); Vendég (Karinthy F.: Dunakanyar); Rogowski (Spiró Gy.: Az imposztor); Nicolas (Pinter: Az utolsó pohár); Menenius Agrippa (Sh.: Coriolanus); Postamester (Gogol: A revizor); Bánk bán (Katona J.); A színész (Molnár F.: A testőr).

RAJHONA ÁDÁM – Postamester (Gogol: A revizor)