# Péchy Kálmán

(Marosvásárhely, 1864–Bp., 1910. szept. 3.): rendező. 1888-ban végezte el a SzAk-t és Debrecenbe szerződött. 1895 őszén Kolozsvárra ment Ditrói Mórhoz, aki egy év múlva magával vitte az alakuló Vígszínházhoz. Eleinte francia bohózatok rendezésével járult hozzá a színház korszerű stílusának kialakításában, majd jelentős irodalmi értékű műveket is színre segített. Csakhamar a színház főrend.-je lett, 1906-tól azonban betegsége miatt fokozatosan visszavonult. F. R. Feydeau: Osztrigás Mici; Paulton: Niobe; Gerő K.: Rózsaszínű levelek; Echegaray: Őrült vagy szent?; Ibsen: Kis Eyolf; Bródy S.: A dada; Herczeg F.: Kéz kezet mos; Csehov: Leánykérés.