# Dörner György

(Bp., 1953. dec. 9.– ): színész. 1972-ben az Egyetemi Színpadon kezdte pályafutását. A SzAk-t 1979-ben végezte el, és a Nemzeti Színházhoz szerződött. 1982-től a Katona József, 1987-től a Radnóti Miklós Színház tagja volt. 1989 óta szabadfoglalkozású színművész. Egyénisége, sokoldalú jellemábrázoló képessége színpadon és filmen egyaránt jól érvényesül. F.Sz. Platonov (Csehov); Hans (Wesker: A konyha); Florindo (Goldoni: Két úr szolgája); Gethin Price (Griffiths: Komédiások); Zsazsics (Kušan: Galócza); Clodius (Füst M.: Catullus); „S” (Mrożek: Mulatság).

DÖRNER GYÖRGY – Lauro
(Weöres S.: Szent György és a sárkány)