# Déri Béla; Tischler

(Nyíregyháza, 1864–?): színész. 1883-ban Eperjesen Farkas Gusztávnál kezdte a pályát mint kardalnok. Tehetsége hamar megmutatkozott, 1886-től kezdve népszerű vidéki színész lett. Operetténekes, társalgási és szerelmes szerepekben játszott, rend. is volt. 1923 után visszavonult. F.Sz. Trevaux (Wolff: A titok); Öreg Nagy István (Bródy S.: A tanítónő); Imrédi (Kálmán I.: Tatárjárás); Jeremias (Goldfaden: Sulamith); Barley (Stone: Lotty ezredesei); Richard (Shaw: Az ördög cimborája).

M.A. 1884–86: Tóth Béla; 1886–92: Krecsányi Ignác; 1892: Váradi Ferenc; 1892–95: Veszprémi Jenő; 1895: Leszkay András, Monori Sándor; 1896–1902: Halmai Imre; 1899: Szalkay Lajos; 1902: Szalkay Lajos; 1903: Micsei F. György; 1904: Kövesi; 1905: Szalkay Lajos; 1906–12: Székesfehérvár; 1910: Fehér Vilmos; 1915: Kövesi; 1916: Mezei János; 1917: Rácz; 1918: Heltai Nándor.