# Kabos László

(Sárvár, 1923. szept. 28.– ): színész. Bálint Lajos magántanítványa volt. A Pódium Kabaré színpadán lépett fel először 1946-ban. Később a Fővárosi Víg Színház, a Kamara Varieté tagja volt. 1951-től a Vidám Színpad művésze. Paródiákkal kezdte pályáját. Legnépszerűbb komikusaink egyike, aki kabarészerepekben, vígjátékokban és bohózatokban is magával ragadja a közönséget. Harsányabb eszközöket is szívesen alkalmaz. Több sikeres filmnek volt főszereplője. A rádiókabaréban is rendszeresen szerepel. Sorozatos külföldi vendégszereplésein igen nagy sikereket arat. Jászai Mari-díjas (1958), érdemes művész (1983). F.Sz. Puzsér (Molnár F.: A doktor úr); Papa (Kállai I.: Majd a papa); Zürcsev (Katajev: Bolond vasárnap); Robert (Camoletti: Leszállás Párizsban); Kovács Lajos (Gádor B.–Fényes Sz.: Részeg éjszaka); Novotny (Nóti K.–Fényes Sz.: Nyitott ablak); Vadász anyakönyvvezető (Flatow–Dobos A.: Egy férfi, aki nem akar).

KABOS LÁSZLÓ