# Soproni Ágnes; Sólyom

(Kiskőrös, 1949. nov. 23.– ): színésznő. A SzAk-n 1975-ben szerzett oklevelet és a kecskeméti Katona József Színházhoz szerződött. 1979-ben a Várszínház–Népszínház tagja, 1983-tól 1989-ig a Nemzeti Színházban játszott. 1990 óta szabadfoglalkozású színésznő. Szerepelt néhány tv-filmben is, és több vidéki színházban is fellépett. F.Sz. Iras (Sh.: Antonius és Cleopatra); Mi (Lehár F.: A mosoly országa); Zsuzsi (Mozart: Figaro házassága); Natalja (Solohov–Ruszt J.: A csendes Don); Ludmilla (Katajev: A kör négyszögesítése); Abigail (Scribe: Egy pohár víz); Szilvia (Betti: Bűntény a kecskeszigeten); Julie (D’Ennery–Cormon: A két árva); Viola (Sh.: Vízkereszt); Cassandra (Hubay M.: A túszszedők).