# Kalmár Rózsa

(Zenta, 1893–?): színésznő. Festőnek készült, de hamarosan Rákosi Szidi színésziskolájának növendéke lett. Előbb a kolozsvári, majd 1921–23-ban a bp.-i Nemzeti Színház szerződtette. 1923–24-ben Kürthy György Pécsre vitte első drámai hősnőnek. Bár 1929-ben és 1932-ben vendégszerepelt még Pécsett, további működéséről nincs adatunk. F.Sz. Melinda (Katona J.: Bánk bán); Dili (Herczeg F.: Ocskay brigadéros); Margit (Goethe: Faust).