# Palotai István

(Kispest, 1918. aug. 24.–Toronto, 1979): színész. A SzAk-t 1942-ben végezte el. 1942–1944 között a Nemzeti, 1946–1948 között a Vígszínház tagja volt. 1948–49-ben a Művész, 1949–50-ben az Úttörő, 1952–1954 között az Ifjúsági, 1954-től 1956-ig a Jókai és Petőfi Színházban játszott. 1956-ban emigrált. 1959-ben a torontói Művész Színház színésze lett, s ott játszott haláláig. Bp.-en kisebb szerepekben lépett fel. Torontóban a társ. vezető művésze volt. F.Sz. Hősváry (Kisfaludy K.: A kérők); Hartmann (Remenyik Zs.: Kard és kocka); Lovady (Zilahy L.: Tűzmadár); Plata-Ettingen herceg (Molnár F.: Olympia).