# Csige Lajos

(?, 1852–Szombathely, 1926. febr. 28.) Népszínmű és operetténekes. 1875-ben mint kardalos kezdte pályáját a pesti Népszínházban. Itt érte el első kiugró sikereit mint Sajgó Ferke (Lukácsy S.: Vereshajú) és mint Bogár Imre (Csepreghy F.: Piros bugyelláris). 1879-ben elhagyta a színházat és 24 évig volt a vidéki színészet kedvelt népszínű- és operett baritonistája. 1903-ban került ismét vissza a fővárosba, hogy aztán nyugdíjaztatásáig (1911) a Magyar Színházban szerepeljen. F.Sz. Hannibal (Lecocq: Kisasszony feleségem); Kósza Gyurka (Csepreghy F.: Piros bugyelláris).

M.A. 1879: Veress, Bénye; 1880: Aradi Gerő; 1881: Sztupa Andor; 1882: Bogyó Alajos; 1883: Gerőfy Jakab; 1885: Csóka Sándor; 1886: Bács Károly; 1887: Rakodczay Pál; 1888: Bokodyné; 1889: Miklósy Gyula; 1890: ifj. Károlyi; 1891: Balogh Árpád; 1892: Bárdi Lajos; Veszprémi Jenő; 1893: Monori Sándor; 1894–96: Szalkay Lajos; 1896: Halmai Imre; 1897: Nagy Dezső; 1898: Kovács Sándor; Fekete Béla; 1899: Bácskay György; 1899–1901: Szabadhegyi.