# Léhner Jolán

(Mezőőrs, 1902. júl. 3.– ): színésznő. Az Országos Színészegyesület színiiskoláját végezte el. Pályáját 1926-ban Komáromban kezdte Tóvári Pál színig. társ.-ánál. 1926–1936 között férjével, Vérey Dezső bonvivánnal különböző társ.-oknál lépett fel vidéken. 1936-tól Bp.-en kisebb szerepeket, filmszerepeket játszott. Fellépett kabaré-előadásokon is. 1959-ben kivándorolt Kanadába, Winnipegbe, ahol m. nyelvű műkedvelő társ.-ot létesített és negyedszázadon át, 1992-ig vezette a csoportot. F.Sz. Tóth Mari (Mikszáth K.: A Noszty fiú esete Tóth Marival); Olympia (Molnár F.); Tóth Flóra (Bródy S.: A tanítónő).