# Schütz Ila

(Bp., 1944. jan. 5.– ): színésznő. A SzAk-n 1969-ben szerzett oklevelet. Korábban amatőr színjátszó volt, ill. az Egyetemi Színpadon szerepelt. A diploma után egy évadot a Mikroszkóp Színpadon töltött. 1970-től a Madách Színház művésznője. A komádiától a tragédiáig minden szerepében hiteles, de a közönség inkább vj.-i alakításait szerette meg. Slade: Jövőre, veled, ugyanitt! c. darabjában Doris szerepét Sztankay István partnereként több mint 300-szor játszotta. Több filmben és tévéjátékban is szerepelt. Jászai Mari-díjas (1974), érdemes művész (1981). F.Sz. Dolly (Shaw: Sosem lehet tudni); Jozefa (Achard: A bolond lány); Kornélia (Szép E.: Vőlegény); Örzse (Németh L.: Bodnárné); Rosalinda (Sh.: Lóvá tett lovagok); Fruzsina (Molière: A fösvény); Dorine (Molière: Tartuffe); Jablonczay Gizella (Szabó M.: Régimódi történet); Natasa (Csehov: Három nővér); Szonya (Csehov: Ványa bácsi); Mása (Csehov: Sirály); Bernarda (García Lorca: Bernarda Alba háza); Borbála (Háy Gy.: Isten, császár, paraszt); Claudia Faith (Topor: A bolond); Hercegnő (Manfredi–Marino: Könnyű erkölcsök); Jacqueline (Camoletti: Hatan pizsamában). – Ir. Sas Gy.: Újra veled ugyanitt (Schütz és Sztankay, 1989).

SCHÜTZ ILA – Liza (Gribojedov: Az ész bajjal jár)