# Borbás Gabi

(Bp., 1949. márc. 1.– ): színésznő. A SzAk elvégzése után 1973-ban a József Attila Színházhoz szerződött, amelynek 1992-ig tagja volt. 1992-től szabadfoglalkozású művész. Rendszeresen fellép a Játékszínben. Bár néhány naivaszerepet is eljátszott, igazán a karakterszerepekben és vj.-okban aratott sikert. F.Sz. Mariska (Szigligeti E.: Liliomfi); Lisbeth (Sütő A.: Egy lócsiszár virágvasárnapja); Lucy (Brecht–Weill: Koldusopera); Olga (Heltai J.: Tündérlaki lányok); Julcsa (Zágon I.–Nóti K.-Eisemann M.: Hyppolit, a lakáj); Kabóczáné (Szirmai A.–Heltai J.: Naftalin).