# Orbán Árpád

(Kóros, 1862. okt. 23.–Bp., 1925. aug. 10.): karmester, zeneszerző. Tanulmányait Szarvason, majd a Zak-n 1881–1886 között Koessler János növendékeként végezte. 1886-tól Debrecen, 1888-tól Győr és Sopron, majd Temesvár, Pozsony, Buda, Szeged, Arad színielőadásainak karmestere volt. Krecsányi Ignác társ.-ával eljutott Fiumébe és Triesztbe is. Élete utolsó éveiben Rákosi Szidi színésziskolájában tanított. Zenekari és kórusművek mellett színpadi művek zenéjének is szerzője, ill. összeállítója volt. F.M. Cigányvér (1884); Katinka (1898); Szellő Judit; Sári néni; Fekete rigó.