# Raffay Erzsébet

(Bp., 1913. okt. 16.– ): énekesnő (szoprán). Énektanulmányait Székelyhidy Ferenc és Hoór-Tempis Erzsébet irányításával végezte. 1932–1939 között főként operettekben szerepelt. 1939-ben debütált az Operaházban Cherubinoként (Mozart: Figaro házassága). 1939–48-ban az Operaház magánénekesnője, 1956–67-ben állandó vendégművésze volt. 1963-tól az Országos Filharmónia szólistája. F.Sz. Az Éj királynője (Mozart: A varázsfuvola); Konstanza (Mozart: Szöktetés a szerájból); Musette (Puccini: Bohémélet); Siebel (Gounod: Faust).