# Szini Gyula

(Bp., 1876. okt. 9.–Bp., 1932. máj. 17.): író, újságíró. Jogot végzett, 1900-tól a Pesti Napló, 1903-tól a Budapesti Napló, majd az Újság c. lapok színikritikusa volt. Írt a Magyar Géniuszba, a Hétbe, a Figyelőbe és a Nyugatba is. 1919-ben az Írók Szindikátusának elnöke volt, ezért a közszerepléstől visszavonult. Novellái és regényei mellett jelentősek drámakísérletei, színműfordításai. Drámái: Fekete pásztor (1917); Ikercsillag (1923); Láva (Forró P.-lal, 1924). Fordításai: Wilde: Salome (1907); Goldoni: A fogadósné (1924); Géraldy: Szeretni (1924).